**Ministru kabineta rīkojuma projekta**

**“Par nekustamā īpašuma objekta iekļaušanu nacionālās sporta bāzes “Liepājas Olimpiskais centrs” sastāvā” sākotnējās ietekmes novērtējuma ziņojums (anotācija)**

|  |
| --- |
| Tiesību akta projekta anotācijas kopsavilkums |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir nacionālās sporta bāzes statusa piešķiršana Liepājas Olimpiskā centra Vieglatlētikas manēžai un tās iekļaušana nacionālās sporta bāzes “Liepājas Olimpiskais centrs” sastāvā, tādējādi veicinot nacionālo sporta bāzu attīstību, lai radītu apstākļus Latvijas sportistu sagatavošanai startiem olimpiskajās spēlēs, pasaules un Eiropas čempionātos un citās sporta sacensībās, kā arī starptautisku sporta sacensību norisei Latvijā. Ministru kabineta rīkojuma projekts stājas spēkā no tā publicēšanas dienas oficiālajā izdevumā „Latvijas Vēstnesis”. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums  | 1. Likuma „Par nacionālās sporta bāzes statusu” (turpmāk – Likums) 6.panta ceturtajā daļā Ministru kabinetam noteiktā kompetence.
2. Latvijas Nacionālās sporta padomes 2019.gada 28.marta sēdē nolemtais (prot Nr.2 8.§, 8.2.apakšpunkts).
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši Likuma 6.panta pirmajā daļā noteiktajam, SIA “Liepājas Olimpiskais centrs” (turpmāk – Organizācija) ir iesniegusi Izglītības un zinātnes ministrijā 2018.gada 20.novembra iesniegumu Nr. 77./1.9. par nacionālās sporta bāzes statusa piešķiršanu sporta bāzei “Liepājas Olimpiskā centra Vieglatlētikas manēža” (turpmāk – Sporta bāze) un dokumentus, kas apliecina Sporta bāzes atbilstību Likuma 5.pantā minētajiem nacionālās sporta bāzes statusa piešķiršanas nosacījumiem.Lai pārliecinātos par Sporta bāzes atbilstību Likuma 5.pantā minētajiem nacionālās sporta bāzes statusa piešķiršanas nosacījumiem un, ievērojot Ministru kabineta 2012.gada 20.marta noteikumos Nr.192 “Sporta bāzu un nacionālo sporta bāzu pārbaudes kārtība” noteikto, Izglītības un zinātnes ministrijas pārstāvji 2019.gada 11.martā veica Sporta bāzes sākotnējo pārbaudi. Pārbaudes laikā tika secināts, ka Sporta bāze sporta bāze sastāv no nekustamā īpašuma (nekustamā īpašuma kadastra Nr. 17000210303) – zemes vienības 8872 m2 kopplatībā (zemes vienība atdalīta no nekustamā īpašuma, kas ierakstīts Liepājas pilsētas zemesgrāmatas nodalījumā Nr.4703) un vienas būves (vieglatlētikas manēža) (būves kadastra apzīmējums: 17000210295003), atrodas Liepāja, Brīvības ielā 55. Nekustamais īpašums ierakstīts Liepājas pilsētas zemesgrāmatas nodalījumā Nr. 100000576093, kadastra Nr. 17000210304 uz SIA “Liepājas Olimpiskais centrs” (adrese – Liepāja, Brīvības ielā 39, LV – 3401, reģistrācijas Nr.42103030247) vārda. Sporta bāze ir daļa no Organizācijas īpašumā esošā sporta kompleksa “Liepājas Olimpiskais centrs”. Sporta bāze tika nodota ekspluatācijā 2018.gadā un ir speciāli vieglatlētikai radīts sporta objekts. Sporta bāze atbilst Starptautiskās Vieglatlētikas federāciju savienības (*International Association of Athletics Federation* – IAAF) prasībām attiecībā uz vieglatlētikas manēžu standartiem. Apliecinājumu tam, ka Sporta bāze atbilst IAAF standartiem, ir sniegusi arī biedrība “Latvijas Vieglatlētikas savienība” – vieglatlētikas sportā atzītā sporta federācijā Latvijā. Sporta bāzē (vieglatlētikas manēžā) tajā ietilpst 200m skrejceļš ar četriem celiņiem, 60 m sprinta taisne ar sešiem celiņiem, tāllēkšanas (t.sk. trīssoļlēkšanas), kārtslēkšanas, augstlēkšanas un lodes grūšanas sektori, trenažieru un vingrošanas sektori, kā arī alpīnisma siena. Sporta bāzei ir multifunkcionāls raksturs, jo tā paredz iespēju aizvadīt arī florbola, volejbola, basketbola, pludmales volejbola un pludmales tenisa spēles. Sporta bāzē ir telpas administrācijai, ģērbtuvēm, sporta preču veikalam, veselības centram (veic sportistu funkcionālos mērījumus), bibliotēkai (skolas funkcijām), hostelim (var izmitināt līdz 83 sportistus), kafejnīcai un informācijas centram. Sporta bāzei ir izveidots savienojums ar Draudzīgā aicinājuma Liepājas 5.vidusskolu. Līdzās Sporta bāzei ir ierīkota autostāvvieta. Saskaņā ar Organizācijas 2018.gada 20.novembra iesniegumā un pārbaudes laikā izteikto Sporta bāzi izmanto Liepājas Sporta spēļu skola un tās vieglatlētikas nodaļa, mācību priekšmeta “Sports” un/vai interešu izglītības programmas īsteno Draudzīgā aicinājuma Liepājas 5.vidusskola, Liepājas Kompleksā sporta skola (sporta vingrošana), kā arī Sporta bāzi izmanto florbola klubs “Kurši”, kas to izmanto treniņprocesam un Virslīgas un 1.līgas spēlēm. Sporta bāzē jau ir aizvadītas Latvijas Vieglatlētikas savienības pārraudzībā esošas sacensības, kā arī Sporta bāzi regulāri izmanto Latvijas vieglatlētikas izlases dažāda vecuma sportisti un treniņnometņu dalībnieki.Pēc Organizācijas sniegtās informācijas Sporta bāzē ar sportu saistītie pasākumi veido 100 procentus no faktiskā sporta bāzes noslogojuma. Saskaņā ar likuma “Par nacionālās sporta bāzes statusu” 5.panta pirmā daļas 1.punktu, Sporta bāze ir reģistrēta sporta bāzu reģistrā.Ievērojot Likuma 6.panta 31 daļā noteikto, lai saņemtu atzinumu par Sporta bāzes atbilstību nacionālās sporta bāzes statusam (atbilstība Likuma 5.panta pirmās daļas nosacījumiem), pārbaudes laikā iegūtā informācija tika iesniegta izskatīšanai Latvijas Nacionālās sporta padomes 2019.gada 28.marta sēdē. Saskaņā ar Likuma 6.panta 31 daļā noteikto, ir saņemts Latvijas Nacionālās sporta padomes 2019.gada 28.marta sēdes (prot. Nr. 2 8.§, 8.2.apakšpunkts) atzinums par Sporta bāzes atbilstību Likuma 5.panta pirmajā daļā minētajiem nacionālās sporta bāzes statusa piešķiršanas nosacījumiem: 1) tā ir reģistrēta sporta bāzu reģistrā; 2) tās darbība un tehniskais stāvoklis atbilst normatīvo aktu prasībām; 3) tās darbība tiek organizēta, priekšroku dodot pasākumiem, kurus rīko atzītās sporta federācijas vai profesionālās ievirzes sporta izglītības iestādes; 4) tā spēj nodrošināt regulāru valsts nacionālo izlašu dalībnieku treniņprocesu, kā arī bērnu, jauniešu un invalīdu sporta pasākumus; 5) tā ir piemērota pasaules vai Eiropas čempionātu, to posmu, kausu izcīņas un kvalifikācijas sacensību rīkošanai, un par to saņemti arī attiecīgo starptautisko sporta federāciju apliecinājumi; 6) tajā rīkotie ar sportu saistītie pasākumi veido vismaz 50 procentus no faktiskā sporta bāzes noslogojuma; 7) tiek nodrošināta tās nepārtraukta darbība sporta jomā; 8) tās sastāvā esošie objekti netiek izmantoti tādiem mērķiem, kas nav savienojami ar sporta un veselīga dzīvesveida popularizēšanu.Saskaņā ar Likumu Sporta bāzes atbilstību šī Likuma 5.panta pirmās daļas 5.punktā minētajam nosacījumam (tā ir piemērota pasaules vai Eiropas čempionātu, to posmu, kausu izcīņas un kvalifikācijas sacensību rīkošanai) apliecina vismaz viena attiecīgā starptautiskā sporta federācija, vai šīs federācijas vārdā tam pilnvarota Sporta likumā noteiktajā kārtībā atzīta attiecīgā sporta federācija. Lai Sporta bāzē varētu sarīkot starptautiskās sacensības vieglatlētikā un tajās sasniegtie rezultāti tiktu atzīti no IAAF puses, un sportisti varētu kvalificēties Eiropas un pasaules čempionātiem telpās, IAAF ir sertificējusi Sporta bāzes aprīkojumu un ierīkotos skrejceļus. No minētā izriet, ka Sporta bāze atbilst likumā noteiktajam par atbilstību vismaz Eiropas kausu izcīņu un kvalifikācijas sacensību rīkošanai. Sākotnējās pārbaudes laikā, apsekojot Sporta bāzi, tika secināts, kā tā atbilst ekspluatācijas drošības, ugunsdrošības, civilās aizsardzības, darba drošības un higiēnas normu prasībām.Papildus pārbaudes laikā tika secināts, ka ar Ministru kabineta 2010.gada 30.decembra rīkojumu Nr.794 “Par nacionālās sporta bāzes statusa piešķiršanu Liepājas Olimpiskajam centram” Liepājas Olimpiskajam centram ir piešķirts nacionālās sporta bāzes statuss, nosakot, ka Liepājas Olimpiskais centrs sastāv no šādiem nekustamā īpašuma objektiem: zemes vienības 13472 m2 platībā (zemes vienības kadastra apzīmējums 17000210205) un trim būvēm (būvju kadastra apzīmējumi 17000210204 001, 17000210205001 un 17000210205002). Liepājas Olimpiskais centrs ir ierakstīts Liepājas pilsētas zemesgrāmatas nodalījumā Nr.5351 uz SIA “Liepājas Olimpiskais centrs” vārda. Ministru kabineta 2010.gada 30.decembra rīkojumā Nr.794 “Par nacionālās sporta bāzes statusa piešķiršanu Liepājas Olimpiskajam centram” noteiktā nekustamā īpašuma sastāva papildināšana ar nekustamo īpašumu – zemes vienību un būvi uz tās – nemaina lēmuma par nacionālās sporta bāzes statusa piešķiršanu Liepājas Olimpiskajam centram būtību.Ņemot vērā to, ka Sporta bāze ir Liepājas Olimpiskā centra struktūrvienība, ir ierakstīta Liepājas pilsētas zemesgrāmatas nodalījumā (Nr. 100000576093, kadastra Nr. 17000210304) uz SIA “Liepājas Olimpiskais centrs” vārda un no funkcionālā viedokļa veido vienotu sporta kompleksu ar citiem Liepājas Olimpiskā centra sporta objektiem, Sporta bāze ka nekustamais īpašums tiek iekļauta nacionālās sporta bāzes “Liepājas Olimpiskais centrs” sastāvā. Anotācijai ir pievienots pielikums ar paskaidrojošiem materiāliem.  |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija un Latvijas Nacionālā sporta padome. |
| 4. | Cita informācija | Rīkojuma projekts tiešā veidā attiecas uz budžeta un finanšu politiku. Pastarpināti Rīkojuma projekts attiecas uz tūrisma, sporta un brīvā laika politiku (sporta politiku).Nacionālās sporta bāzes īpašniekam (tai skaitā privātpersonai) no Likuma 5.panta pirmās daļas izriet pienākums nodrošināt, ka tās darbība un tehniskais stāvoklis atbilst normatīvo aktu prasībām. Par vienīgo ierobežojumu varētu tikt uzskatīts Likuma 9.pantā nacionālās sporta bāzes īpašniekam uzliktais paziņošanas pienākums par rīcību ar nacionālās sporta bāzes sastāvā esošo nekustamo īpašumu, proti – ja nacionālo sporta bāzi veidojošais nekustamais īpašums ir sadalīts (arī ja no tā tiek atdalīta kāda atsevišķa daļa), atsavināts vai apgrūtināts ar lietu tiesībām normatīvajos aktos noteiktajā kārtībā, sporta bāzes īpašniekam ir pienākums 30 dienu laikā pēc attiecīgā darījuma noslēgšanas (nekustamā īpašuma sadales gadījumā – pēc attiecīgu izmaiņu izdarīšanas Nekustamā īpašuma valsts kadastra informācijas sistēmā) par to rakstveidā paziņot Izglītības un zinātnes ministrijai.Savukārt pie nacionālās sporta bāzes īpašnieka tiesībām var pieminēt faktu, ka saskaņā ar likuma „Par nekustamā īpašuma nodokli” 1.panta otrās daļas 8.punktu ar nekustamā īpašuma nodokli neapliek nacionālās sporta bāzes un zemi to uzturēšanai.Ievērojot personu datu aizsardzību, rīkojuma projekta sākotnējās ietekmes novērtējuma ziņojuma (anotācijas) pielikumam nav pievienotas Zemesgrāmatu apliecības kopijas. Saskaņā ar Zemesgrāmatu likumu zemesgrāmatas ir visiem pieejamas (t.sk. institūcijām, kas veic rīkojuma projekta un tā sākotnējās ietekmes novērtējuma ziņojuma (anotācijas) izvērtēšanu) un to ierakstiem ir publiska ticamība.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts ietekmē pašvaldības pamatbudžeta ieņēmumu daļu, samazinot pašvaldības budžeta ieņēmumus par ienākumiem no nekustamā īpašuma nodokļiem. Ņemot vērā likuma „Par nekustamā īpašuma nodokli” 1.panta otrās daļas 8.punktā noteikto, kas paredz, ka ar nekustamā īpašuma nodokli neapliek nacionālās sporta bāzes un zemi to uzturēšanai, kā arī likuma “Par nodokļiem un nodevām” 20.panta 3.punktā noteikto, kas paredz, ka nekustamā īpašuma nodokli administrē Valsts ieņēmumu dienests un pašvaldības atbilstoši šim likumam, Organizācija ir vērsusies Liepājas pilsētas pašvaldībā, lūdzot pašvaldībai izskatīt lēmumu, kas paredz, ka pašvaldība neiebilst, ka Sporta bāzei tiek piešķirts nacionālās sporta bāzes statuss. Pašvaldības sagatavoto lēmumu plānots pievienot rīkojuma projekta un tā anotācijas raksta saskaņošanas laikā pēc izsludināšanas Valsts sekretāru sanāksmē. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts tautsaimniecību kā valsts saimniecības nozari neietekmē un administratīvo slogu nerada. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija |  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2019** | Turpmākie trīs gadi (*euro*) |
| **2020** | **2021** | **2022** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.gadam | izmaiņas, salīdzinot ar vidēja termiņa budžeta ietvaru 2021.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | *Nav precīzi aprēķināms* | *Nav precīzi aprēķināms* | *Nav precīzi aprēķināms* | *Nav precīzi aprēķināms* | *Nav precīzi aprēķināms* | *Nav precīzi aprēķināms* | *Nav precīzi aprēķināms* |
| 2. Budžeta izdevumi: | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets  |  |  |  |  |  |  |  |
| 3. Finansiālā ietekme: | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | 0 | 0 | 0 | 0 | 0 | 0 |
|  |  |  |  |  |  |
| 0 | 0 | 0 | 0 | 0 | 0 |
| 5. Precizēta finansiālā ietekme: | X**0** | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |  |  |
| 5.2. speciālais budžets |  |  |  |  |  |  |
| 5.3. pašvaldību budžets  | *Nav precīzi aprēķināms* | *Nav precīzi aprēķināms* | *Nav precīzi aprēķināms* | *Nav precīzi aprēķināms* | *Nav precīzi aprēķināms* | *Nav precīzi aprēķināms* |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projektam nav ietekme uz amata vietu skaita izmaiņām. |
| 8. Cita informācija | Rīkojuma projekts ietekmē pašvaldības pamatbudžeta ieņēmumu daļu, samazinot pašvaldības budžeta ieņēmumus par ienākumiem no nekustamā īpašuma nodokļiem, jo saskaņā ar likuma „Par nekustamā īpašuma nodokli” 1.panta otrās daļas 8.punktu ar nekustamā īpašuma nodokli neapliek nacionālās sporta bāzes un zemi to uzturēšanai. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Projekts šo jomu neskar |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka projekts neatbilst minētajiem kritērijiem, sabiedrības līdzdalības kārtība projekta izstrādē netiek piemērota. Projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapas sadaļā *Tiesību aktu projekti*. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti |  Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Projekts šo jomu neskar. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Ievērojot Ministru kabineta 2010.gada 26.janvāra noteikumos Nr.76 „Noteikumi par sporta bāzu reģistrā iekļaujamās informācijas saturu un aktualizēšanas kārtību” 8.punktā noteikto, informāciju par nacionālās sporta bāzes statusa piešķiršanu Ministrija iekļauj reģistrā piecu darbdienu laikā pēc attiecīgā Ministru kabineta rīkojuma stāšanās spēkā. |

Izglītības un zinātnes ministre Ilga Šuplinska

Vizē:

Valsts sekretāre Līga Lejiņa

04.04.2019 14:23

2179

K.Randohs

67047982, kaspars.randohs@izm.gov.lv